สวัสดีค่ะ อยากสอบถามพอดีหนูเป็นเนื้องอกมาตั้งแต่เกิดที่หลังค่ะ เนื้องอก(ซีส)ผ่าตัดไปแล้ว 2 ครั้ง ครั้งที่ 3 บอก 50/50 เลยผ่าแค่ 2 ครั้งค่ะ ตอนที่ผ่าตัดเขาจะเรียกว่าก้อนเนื้อซีสหรือซีสค่ะ แต่ภาษาบ้านหนูก็เรียกเนื้องอก คือใครจะโดนหลังไม่ได้เลยค่ะจะเจ็บจะดุ้งขึ้นแต่ก็ไม่ถึงกับเจ็บมากเท่าไรอยากทราบว่าหนูจะสามารถตั้งครรภ์หรือมีลูกได้ไหมคะ
สวัสดีค่ะ การมีเนื้องอกหรือถุงน้ำนี้ หากเป็นที่บริเวณหลัง อาจจะเกิดจากการเจริญตอนเป็นตัวอ่อนผิดปกติ ทำให้ไขสันหลังไม่มาเชื่อมกันตามปกติ ซึ่งมีความรุนแรงได้หลายระดับค่ะ ถ้าเป็นชนิดไม่รุนแรงมาก ไม่มีความผิดปกติทางระบบประสาทอื่นๆ อาจผ่าตัดแก้ไข และใช้ชีวิตได้ตามปกติ ไม่ได้มีผลใดๆต่อความสามารถในการสืบพันธุ์ค่ะโดยควรสอบถามรายละเอียดของเนื้องอกดังกล่าวกับแพทย์ผู้รักษาอีกครั้งว่า เป็นเนื้อดีหรือเนื้อร้าย สร้างฮอร์โมนที่จะกระทบต่อความสามารถในการตั้งครรภ์ได้หรือไม่หากหลังผ่าตัดมาแล้ว ยังเจ็บเยอะดังกล่าวมา หรือปวด บวม มีไข้ อาจมีการติดเชื้อที่แผล หรือติดเชื้อที่ในระบบประสาทซึ่งเกิดได้ง่ายขึ้นในผู้ที่ไขสันหลังปิดไม่เป็นปกติ ควรกลับไปพบแพทย์เพื่อตรวจเพิ่มเติมต่อไป